’n God wat “vergewensgesind” is — Wagtoring AANLYN BIBLIOTEEK
cl hfst. 26 bl. 260-269
Vergeet God wanneer hy vergewe?
Hoe ver strek God se vergifnis?
Vergewe en vergeet—Hoe is dit moontlik?
4 Jehovah is bewus van ons beperkings. “Hy weet goed hoe ons gevorm is, gedagtig dat ons stof is”, sê Psalm 103:14. Hy vergeet nie dat ons van stof gemaak is en swakhede as gevolg van onvolmaaktheid het nie. Die uitdrukking dat hy weet “hoe ons gevorm is”, herinner ons daaraan dat die Bybel Jehovah met ’n pottebakker vergelyk en ons met die kleivoorwerpe wat hy vorm (Jeremia 18:2-6).* Die Groot Pottebakker temper sy handelinge met ons volgens ons swak sondige natuur en die manier waarop ons reageer of versuim om te reageer op sy leiding.
10 Het jy al ooit probeer om ’n vlek uit ’n ligkleurige kledingstuk te verwyder? Ondanks al jou pogings kon die vlek dalk nog steeds gesien word. Let op hoe Jehovah sy vergewensgesindheid beskryf: “Al sou julle sondes soos skarlaken wees, dit sal wit soos sneeu gemaak word; al sou dit rooi soos karmosyn stof wees, dit sal soos wol word” (Jesaja 1:18). Die woord “skarlaken” verwys na ’n helderrooi kleur.* “Karmosyn” was een van die diep kleure waarmee stowwe gekleur is (Nahum 2:3). Ons kan nooit die vlek van sonde deur ons eie pogings verwyder nie. Maar Jehovah kan sondes wat soos skarlaken en karmosyn is, neem en hulle wit soos sneeu of ongekleurde wol maak. Wanneer Jehovah ons sondes vergewe, hoef ons nie te voel dat ons vir die res van ons lewe die vlek van hierdie sondes dra nie.
Die Hebreeuse woord wat weergegee word met “hoe ons gevorm is”, word ook gebruik in verband met die kleivoorwerpe wat deur ’n pottebakker gevorm word.—Jesaja 29:16.
Een geleerde sê dat skarlaken “’n vaste kleur was. Nie dou of reën of was of lang gebruik kon dit verwyder nie.”